CELEX: 62019TN0672
Language: bg
Date: 2019-10-02 00:00:00
Title: Дело T-672/19: Жалба, подадена на 2 октомври 2019 г. — Companhia de Seguros Índico/Комисия

25.11.2019   
            
            
               BG
            
            
               Официален вестник на Европейския съюз
            
            
               C 399/97
            
         
      Жалба, подадена на 2 октомври 2019 г. — Companhia de Seguros Índico/Комисия
      (Дело T-672/19)
      (2019/C 399/115)
      Език на производството: португалски
      
         Страни
      
      
         Жалбоподател: Companhia de Seguros Índico SA (Мапуто, Мозамбик) (представители: R. Oliveira и J. Schmid Moura, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени обжалваното решение, прието от Европейската комисия на 18 юни 2019 г.; и
               
            
                  —
               
               
                  Осъди Комисията да заплати собствените си разноски, както и разноските, направени от жалбоподателя.
               
            
         Основания и основни доводи
      
      Жалбоподателят изтъква три основания в подкрепа на жалбата.
      
                  1.
               
               
                  Първото основание, изведено от нарушение на принципа на добросъвестност и злоупотреба с право:
                  
                               
                           
                           
                              Усвояването от страна на кабинета на националния разпоредител за сътрудничество между Република Мозамбик и ЕС („GON“) на гаранциите, издадени от жалбоподателя, което е в основата на настоящия спор и кулминира в приемането на решението на Комисията, обжалвано в настоящото производство, представлява явно нарушение на принципа на добросъвестност и явна злоупотреба с право. Неплащането на гаранциите от страна на жалбоподателя, усвоени незаконосъобразно от GON е повод за приемането на обжалваното решение на Европейската комисия, в което жалбоподателя е изключен за срок от три години от участие в обществени поръчка, регулирани от Регламент (ЕС) № 2018/1877 на Съвета и от Регламент (ЕС, Евратом) № 2018/1046 на Европейския парламент и на Съвета или от избирането му като изпълнител по фондове на Съюза поради твърдения за тежко нарушение при упражняване на професионалната му дейност и твърдени значителни отклонения в изпълнението на основните задължения, свързани с реализацията на договор, финансиран от общия бюджет на Съюза.
                           
                        
            
                  2.
               
               
                  Второто основание, изведено от нарушение на член 106, параграф 2 от Регламент (ЕС, Евратом) № 966/2012 на Европейския парламент и на Съвета:
                  
                               
                           
                           
                              Обжалваното решение следва да бъде отменено, тъй като Европейската комисия е допуснала явни грешки при „предварителната правна квалификация“ на поведението на жалбоподателя, доколкото:
                              
                                          —
                                       
                                       
                                          поведението на жалбоподателя не може да се квалифицира като „тежко нарушение при упражняване на професионалната му дейност“ по смисъла на член 106, параграф 1, буква в) от Регламент (ЕС, Евратом) № 966/2012; и
                                       
                                    
                                          —
                                       
                                       
                                          поведението на жалбоподателя не може да се квалифицира като „значителни отклонения в изпълнението на основните задължения, свързани с реализацията на договор, финансиран от бюджета“ по смисъла на член 106, параграф 1, буква д) от Регламент (ЕС, Евратом) № 966/2012.
                                       
                                    
                        
            
                  3.
               
               
                  Третото основание, изведено от нарушение на член 106, параграф 3 от Регламент (ЕС, Евратом) № 966/2012 на Европейския парламент и на Съвета:
                  
                               
                           
                           
                              Обжалваното решение следва да бъде отменено, тъй като Европейската комисия не е спазила принципа на пропорционалност и поради това изключването на жалбоподателя е непропорционално.